|  |  |  |  |  |  |  |  |
| --- | --- | --- | --- | --- | --- | --- | --- |
| **ΕΙΣΗΓΗΣΗ**  **Του Στεφανίδη Γεωργίου**  **Δ/ντή Περιβάλλοντος** | | |  | | --- | | **ΠΡΟΣ:** | | **ΔΗΜΟΤΙΚΟ ΣΥΜΒΟΥΛΙΟ ΝΑΟΥΣΑΣ** |   **ΚΟΙΝ: ΑΝΤΙΔΗΜΑΡΧΟΣ ΠΕΡΙΒΑΛΛΟΝΤΟΣ**  **κ. ΒΑΣΙΛΕΙΑΔΗΣ ΧΡΗΣΤΟΣ** |  |  | |
| **ΘΕΜΑ:** | **Τρόπος εκμετάλλευσης των λημμάτων του Δημοτικού Δάσους έτους 2022** | | | |

**Σχετ. 1)** Τα άρθρα 147 και 177 του Ν.Δ. 86/1969 (ΦΕΚ Α’ 7) του Δασικού κώδικα.

**2)** Το άρθρο 197 του Ν. 3463/06 (ΦΕΚ 114/08.06.2006 τεύχος Α΄) Δημοτικός & Κοινοτικός

Κώδικας.

Το Δημοτικό Δάσος έχει ξυλαπόθεμα, όπως εκτιμήθηκε από την διαχειριστική μελέτη που συνέταξε η Δασική Υπηρεσία του Δήμου μας για την δεκαετία 2013-2022 περί τα **642.882 κ.μ.**

Το λήμμα της δεκαετίας 2013-2022 υπολογίστηκε σε **91.910 κ.μ.** (15,35% του ξυλαποθέματος).

Από τον πίνακα υλοτομίας της μελέτης για το έτος **2022** είναι για εκμετάλλευση:

**Α) Δεκαπέντε (15) συστάδες με ξυλεία οξιάς συνολικού όγκου 11.655 κ.μ. και αναλυτικότερα ως εξής:**

|  |  |  |  |  |
| --- | --- | --- | --- | --- |
| Α/Α | Τμήμα | Συστάδα | Τοποθεσία | Σύνολο (κ.μ.) |
| 1 | 7 | α | Αεροπόρος-Αγ. Πνεύμα -Ξέσερμα | 885 |
| 2 | 7 | β | Βράχος Κοράκων-Τσάι-Σκαλιά | 930 |
| 3 | 24 | α | Πηγή Κουτσούφλιανης | 760 |
| 4 | 24 | β | Πηγή Κουτσούφλιανης (νότιο) | 700 |
| 5 | 27 | α | Καραούλι-Μπάμπες | 820 |
| 6 | 27 | β | Καραούλι-Μπάμπες (νοτιοανατολικό) | 750 |
| 7 | 27 | γ | Κριφ Τσαίρ | 1.000 |
| 8 | 27 | δ | Ψαλίδια-Σαμούνι Πέτρα | 850 |
| 9 | 27 | ε | Μανάκα-Τσάι | 900 |
| 10 | 29 | α | Πηγή Προυνιάς | 560 |
| 11 | 29 | β | Πηγή Πέτσου | 1.120 |
| 12 | 29 | γ | Πηγή Τσιουτσιουλίγκα-Άγιος Ταξιάρχης | 750 |
| 13 | 29 | δ | Εκκλησία Θανασούλη-Μύλοι | 380 |
| 14 | 37 |  | Πηγή Κουτσούφλιανης-Παλιοχώρι | 650 |
| 15 | 38 | α | Γαλαρία-Γέφυρα Μεταμόρφωσης | 600 |
|  |  |  | ΣΥΝΟΛΟ | 11.655 |

**Β) Μια (1) συστάδα πρεμνοφυούς δάσους ενδεικτικού ξυλώδους όγκου 4.550κ.μ.**

|  |  |  |  |  |
| --- | --- | --- | --- | --- |
| Α/Α | Τμήμα | Συστάδα | Τοποθεσία | Σύνολο (κ.μ.) |
| 1 | 40 | α | Παλιολάτυρα | 4.550 |
|  |  |  | ΣΥΝΟΛΟ | 4.550 |

Τα τελευταία χρόνια η εκμετάλλευση των λημμάτων της **οξιάς** γινόταν με δημοπρασία της ιστάμενης ξυλείας και ανάθεση σε ιδιώτες ξυλέμπορους.

Ο τρόπος αυτός εκμετάλλευσης έχει βέβαια τα **καλύτερα οικονομικά αποτελέσματα** για τον ιδιοκτήτη Δήμο Νάουσας, όμως υπάρχουν και διάφορα ζητήματα όπως:

* Η χρήση ανειδίκευτων φθηνών εργατών αλλοδαπών στις υλοτομικές εργασίες.
* Η ανορθόδοξη διαλογή της ξυλείας στους χώρους συγκέντρωσης με ενίσχυση του ποσοστού των καυσόξυλων εις βάρος της τεχνικής ξυλείας και του ξυλαποθέματος.
* Η ολοένα και αυξανόμενη χρήση μηχανημάτων μεταφοράς της ξυλείας (λόγω της μείωσης των ζώων μεταφοράς) εντός των συστάδων με αποτέλεσμα την καταστροφή εν μέρει της αναγέννησης.
* Απαιτούνται πολλές εργατοώρες για τον έλεγχο τόσο των υλοτομιών όσο και των φορτώσεων της ξυλείας στους τόπους συγκέντρωσης και το προσωπικό του Δήμου είναι μειωμένο.

Κάποιες χρονιές (2012, 2015 και 2016) ο Δήμος Νάουσας κατόπιν διενέργειας ανοικτού διαγωνισμού παροχής υπηρεσιών με τίτλο «Υλοτομικές εργασίες στο Δημοτικό Δάσος Νάουσας» ανέθεσε σε τρίτους (συνεταιρισμούς, ομάδες υλοτόμων κλπ.) τις υλοτομικές εργασίες και κατόπιν εκποίησε τα παραγόμενα δασικά προϊόντα.

Στην περίπτωση αυτή δεν έχουμε τα καλύτερα οικονομικά αποτελέσματα με διαφορά. Δηλαδή ναι μεν υπήρχε κέρδος σε εργατοώρες, καύσιμα και λιγότερη καταπόνηση των υπηρεσιακών οχημάτων της δασικής υπηρεσίας του Δήμου Νάουσας από τον λιγότερο έλεγχο των υλοτομιών, αλλά οι τιμές πώλησης ξυλείας είναι αναλογικά μειωμένες σε σχέση με την διάθεση της ξυλείας ως ιστάμενης.

Το Δημοτικό Συμβούλιο καλείται να αποφασίσει

**τον τρόπο εκμετάλλευσης των ανωτέρω δεκαέξι (16) λημμάτων**

**Πρόταση της Υπηρεσίας μας είναι:**

Ότι ανάλογα με τις συνθήκες που θα επικρατήσουν και με δεδομένη την μείωση του προσωπικού της δασικής υπηρεσίας λόγω κινητικότητας και συνταξιοδότησης μόνιμων υπαλλήλων, τα λήμματα του 2022 να τα εκμεταλλευτεί ο Δήμος Νάουσας τμηματικά και ανάλογα με τις δυνατότητες του στην παρακολούθηση των υλοτομιών, με **εμπορική μίσθωση σε δασέμπορους μετά από φανερή πλειοδοτική δημοπρασία και ύστερα από όρους που θα καταρτίσει η Οικονομική Επιτροπή.**

Για το λήμμα της συστάδας 40α διαχειριστικής κλάσης ΙΙΙ πρεμνοφυούς δάσους, ο τρόπος εκμετάλλευσης να είναι η **κατ’ αποκοπή μίσθωση** **μετά από δημοπρασία**

**Νάουσα, 05/04/2022**

**Ο Εισηγητής**

**ΓΕΩΡΓΙΟΣ ΣΤΕΦΑΝΙΔΗΣ**

### **Δασολόγος - Περιβαλλοντολόγος**